4. การวิจัยและพัฒนา

ด้านวัตถุดิบ

บริษัทฯ ตระหนักถึงความสำคัญในการพัฒนาผลิตภัณฑ์อย่างต่อเนื่อง โดยที่ผ่านมาบริษัทฯ
ได้พัฒนาเส้นใยไหม โดยนำมาผสมผสานร่วมกับเส้นใยประเภทต่าง ๆ ภายใต้เครื่องหมายการค้า
SILK PLUS ซึ่งบริษัทฯ
ได้ดำเนินการจดทะเบียนเป็นเจ้าของเครื่องหมายการค้าเป็นที่เรียบร้อยแล้ว
บริษัทฯได้ขยายผลิตภัณฑ์ให้มีความหลากหลายมากขึ้น เช่น เสื้อเชิ๊ต เสิ้อยืด กางเกง แจ๊คเก็ต
และสเว็ตเตอร์ เป็นต้น ซึ่งส่วนผสมของเส้นใย Silk มีคุณสมบัติพิเศษ นุ่มสวมใส่สบาย
ดูแลรักษาง่าย โดยบริษัทฯได้มีการทำการตลาดทั้งในประเทศและต่างประเทศ
อีกทั้งยังได้พัฒนาวัตถุดิบใหม่ ๆ ออกมาอย่างต่อเนื่อง เช่น ผ้ายืดที่เป็น Cotton / Linen,
Cotton / Rexcell และ Flame Retardants เป็นต้น

บริษัทฯ ได้เข้าร่วมกับทางสถาบันพัฒนาอุตสาหกรรมสิ่งทอ (THAILAND TEXTILE INSTITUTE)
เพื่อพัฒนาสิ่งทอไทยให้มีศักยภาพที่เข้มแข็งและสามารถแข่งขันได้ในตลาดโลก โดยบริษัทฯได้เข้าร่วม
2 โครงการ คือ

1. โครงการคลัสเตอร์ทางด้านสิ่งทอ เป็นการนำศักยภาพของผู้ประกอบการตั้งแต่ การปั่นเส้นด้าย
การฟอกย้อม การถักทอและผู้ผลิตเสื้อผ้าสำเร็จรูป มาร่วมกันพัฒนาผลิตภัณฑ์ให้ได้คุณภาพที่ดี
มีความแตกต่าง เพื่อให้อุตสาหกรรมสิ่งทอและเสื้อผ้าสำเร็จรูปมีความเข้มแข็ง
สามารถแข่งขันได้ทั้งในประเทศและต่างประเทศ โดยบริษัทฯ ได้เข้าร่วมโครงการนี้ต่อเนื่องเป็นปีที่
2

2. โครงการพัฒนาผ้าผืน เป็นโครงการพัฒนาทางด้านวัตถุดิบผ้าให้มีคุณกาพ ความแตกต่าง
และความหลากหลาย โดยมีทั้งผู้เชี่ยวชาญของสถาบันและจากประเทศอิตาลีมาเป็นที่ปรึกษา
พร้อมให้คำแนะนำด้านเทคนิคต่าง ๆ กับผู้เข้าร่วมโครงการ
ซึ่งเป็นประโยชน์และสอดคล้องกับโครงการลงทุนขยายตัวในธุรกิจต่อเนื่องของบริษัทฯ
ด้านโรงถักผ้ายืดและการตัดเย็บเสื้อผ้าสำเร็จรูป โดยถือเป็นอุตสาหกรรมต้นน้ำจนถึงปลายน้ำ

บริษัทฯ มีความมุ่งมั่นในการพัฒนาผลิตภัณฑ์ร่วมกับคู่ค้า สถาบันการศึกษา
และสถาบันทางด้านสิ่งทอต่าง ๆ เพื่อให้ผลิตภัณฑ์ของบริษัทมีทั้งคุณภาพและคุณค่าที่ดีต่อลูกค้า
สามารถตอบสนองความต้องการและสร้างความพึงพอใจให้กับลูกค้าทั้งในวันนี้และอนาคต

ด้านเทคโนโลยีสารสนเทศ 

บริษัทฯ ได้เห็นถึงความสำคัญในด้านเทคโนโลยี และสารสนเทศ ซึ่งมีความสำคัญในปัจจจุบัน
จนถึงอนาคต บริษัทฯ จึงมีการกำหนดนโยบายในการพัฒนาทางด้าน Software, Hardware
และบุคลากรอย่างต่อเนื่อง เพื่อให้ทันกับการเปลี่ยนแปลงของธุรกิจ
และตอบสนองให้เกิดความรวดเร็ว แม่นยำ สร้างความพึงพอใจให้กับคู่ค้า โดยบริษัทฯ
ได้มีการวางแผนการพัฒนาทางด้านเทคโนโลยี และสารสนเทศในหลาย ๆ ด้าน
สำหรับการบริหารจัดการ เพื่อให้เกิดประสิทธิภาพ และประสิทธิผล โดยมี การพัฒนาในด้านต่าง ๆ
คือ

1. บริษัทฯ ได้มีการพัฒนาระบบ Supply Chain ภายในอย่างต่อเนื่อง
โดยที่ผ่านมาได้พัฒนาเชื่อมโยงขบวนการคลังสินค้าสำเร็จรูปกับบริษัท ไอซีซี อินเตอร์เนชั่นแนล
จำกัด (มหาชน) เชื่อมโยงขบวนการตรวจสอบคุณภาพของวัตถุดิบ และในปี 2549
ได้พัฒนาเชื่อมโยงกับคลังสินค้าวัตถุดิบ และในปี 2550 บริษัทฯ
ได้มีการวางแผนการพัฒนาเชื่อมโยงในส่วนของการผลิตเพื่อให้ระบบ Supply Chain ครบวงจร
โดยได้นำระบบ Barcode เข้ามาใช้ เพื่อลดการทำงานที่ซ้ำซ้อน เกิดความแม่นยำของข้อมูล
เกิดความรวดเร็ว และลดต้นทุนทางด้าน Inventory โดยในอนาคตบริษัทฯ
ยังมุ่งหวังที่จะเชื่อมโยง Supply Chain กับ supplier และลูกค้ารายอื่น ๆ

2. บริษัทฯได้นำ Software e - Document Management
มาใช้ในการบริหารจัดการเกี่ยวกับข้อมูลทางธุรกิจ เพื่อทำให้ผู้ปฏิบัติงานทำการสื่อสาร
การสืบค้นหาข้อมูลทำได้อย่างรวดเร็ว และยังเป็นการลดต้นทุนในการใช้กระดาษ
สถานที่การจัดเก็บเอกสาร เป็นต้น

3. ทางด้าน Design และ Pattern ได้มีการลงทุนทางด้านซอฟแวร์เพิ่มขึ้นให้ทันสมัย
โดยบริษัทฯได้มีนโยบายที่จะมีการเชื่อมโยงการทำงานตั้งแต่ Design, Pattern และ
Merchandiser เพื่อให้เกิดความรวดเร็ว ลดการทำงานที่ซ้ำซ้อน
เพื่อนำไปเชื่อมโยงข้อมูลกับระบบ ERP “SAP” ในอนาคต

4. ทางด้าน Hardware บริษัทฯได้มีการวางงบประมาณในการลงทุนทางด้านนี้ทุกปี
เพื่อรองรับกับการเจริญเติบโต และการขยายตัวของธุรกิจ
โดยศึกษาแนวโน้มของเทคโนโลยีในอนาคต เพื่อให้เกิดประสิทธิภาพในการลงทุน